《园中新叠假山》
宋代·葛立方

万花争放辟彊园，九仞功成对竹轩。鳌负崇基凌象纬，虎蹲深径列儿孙。

栏雕结绿笼芳砌，树剪琉璃破绿痕。水递畦丁飞瀑堕，烟吹童子乱云屯。

日晞绝顶金茎露，雨涨虚坳玉女盆。只欠五城楼十二，便应人指是昆崙。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。